Na temelju članka 20. stavak 1. Zakona o održivom gospodarenju otpadom („Narodne novine“ broj 94/13) i članka 32. Statuta Grada Skradina („Službeni vjesnik Šibensko-kninske županije broj 10/09 i 5/13), Gradsko vijeće Grada Skradina na 24. sjednici od 14. ožujka 2017. godine, usvaja

**IZVJEŠĆE  
o provedbi Plana gospodarenja otpadom Grada Skradina  
za 2016. godinu**

1. **UVOD**

Grad Skradin administrativno pripada Šibensko-kninskoj županiji. Nalazi se petnaestak kilometara od grada Šibenika, administrativnog središta Šibensko-kninske županije, te predstavlja jedan od starijih hrvatskih gradova. Grad Skradin kao jedinica lokalne samouprave obuhvaća prostor od 186,79 km2 na kojem se nalazi 21 naselje. Graniči s općinama Kistanje i Promina, te gradovima Drniš, Šibenik i Vodice u Šibensko-kninskoj županiji te općinama Lišane Ostrovičke i Stankovci u Zadarskoj županiji.

Prema popisu stanovništva iz 2011. godine Grad Skradin broji 3 825 stanovnika, a gustoća naseljenosti na području Grada Skradina je 20,48 st/km2. U 2001. godini na području grada Skradina je ukupno popisano 3 986 stanovnika, s gustoćom naseljenosti od 21,34 st/km2. Iz priloženih podataka razvidno je da se je broj stanovnika smanjio u međupopisnom razdoblju za 161 stanovnika.

U sastavu Grada Skradina je 21 naselje: Bićine, Bratiškovci, Bribir, Cicvare, Dubravice, Gorice, Gračac, Ićevo, Krković, Lađevci, Međare, Piramatovci, Plastovo, Rupe, Skradin, Skradinsko Polje, Sonković, Vaćani, Velika Glava, Žažvić, Ždrapanj.

Na području Grada Skradina miješani komunalni otpad sakuplja tvrtka Rivina Jaruga d.o.o. čije je sjedište u Skradinu. Trgovačko društvo Rivina Jaruga d.o.o. u potpunom je vlasništvu Grada Skradina. Miješani komunalni otpad sakupljen na području Grada Skradina tvrtka Rivina Jaruga d.o.o. je do sredine ožujka 2016.godine deponirala na neusklađenom odlagalištu „Bratiškovački gaj“ koje se nalazi na području Grada Skradina, a nakon toga ga odvozi na županijsko odlagalište „Bikarac“. Otpad se skuplja s cijelog područja Grada Skradina.

Plan gospodarenja otpadom Grada Skradina donesen je na 13.sjednici Gradskog vijeća Grada Skradina održanoj 05. lipnja 2015. ( „ Službeni vjesnik Šibensko-kninske županije“ br. 10 / 15), uz prethodno pribavljenu suglasnost Upravnog odjela za zaštitu okoliša i komunalne poslove Šibensko-kninske županije, KLASA:351-01/14-01/107, URBROJ: 2182/1-15-15-5.

Stavkom 1. članka 20. Zakona o održivom gospodarenju otpadom („Narodne novine“, broj 94/13) propisano je da jedinica lokalne samouprave dostavlja godišnje izvješće o provedbi Plana gospodarenja otpadom jedinici područne (regionalne) samouprave do 31. ožujka tekuće godine za prethodnu kalendarsku godinu i objavljuje ga u svom službenom glasilu.

1. **OBVEZE JEDINICE LOKALNE SAMOUPRAVE**

Jedinica lokalne samouprave dužna je na svom području osigurati:

* javnu uslugu prikupljanja miješanog komunalnog otpada, i biorazgradivog komunalnog otpada,
* odvojeno prikupljanje otpadnog papira, metala, stakla, plastike i tekstila te krupnog (glomaznog) komunalnog otpada,
* sprječavanje odbacivanja otpada na način suprotan ovom Zakonu te uklanjanje tako odbačenog otpada,
* provedbu Plana,
* donošenje i provedbu Plana gospodarenja otpadom jedinice lokalne samouprave, odnosno Grada Zagreba,
* provođenje izobrazno-informativnih aktivnosti na svom području,
* mogućnost provedbe akcija prikupljanja otpada.

Više jedinica lokalne samouprave mogu sporazumno osigurati zajedničko ispunjenje jedne ili više obveza, te je dužna sudjelovati u sustavima sakupljanja posebnih kategorija otpada sukladno propisu kojim se uređuje gospodarenje posebnom kategorijom otpada, te osigurati provedbu obveze na kvalitetan, postojan i ekonomski učinkovit način u skladu s načelima održivog razvoja, zaštite okoliša i gospodarenja otpadom osiguravajući pri tom javnost rada.

1. **DOKUMENTI PROSTORNOG UREĐENJA GRADA SKRADINA**

Prostorni plan uređenja Grada Skradina ( „ Službeni vjesnik Šibensko-kninske županije“ br. 6/01,6/08 i 13/15) u člancima 201.-203. o postupanju s otpadom određuje:

**Postupanje s otpadom**

**Članak 201.**

(1) Na području Grada Skradina potrebno je, u sklopu cjelovitog sustava gospodarenja

otpadom na razini županije:

• 1) izbjegavati i smanjivati nastajanje otpada,

• 2) vrednovati neizbježivi otpad i

• 3) kontrolirano prikupljati nezbrinute (neiskoristive) ostatke otpada do njegovog zbrinjavanja, sukladno posebnom propisu.

(2) Izbjegavanje i smanjivanje nastajanja otpada obuhvaća niz mjera i zahvata u

proizvodnji i potrošnji tvarnih dobara, na mjestu nastanka otpada sa svrhom smanjenja

njegove količine i štetnosti.

(3) Vrednovanje neizbježivog otpada sastoji se od niza postupaka i tehnologija za

iskorištavanje vrijednih svojstava otpada u tvarne i energetske svrhe (ponovno korištenje, prerada) uz istovremeno smanjivanje štetnosti i količina.

(4) Predviđeno je izdvojeno prikupljanje ili primarna reciklaža potencijalno iskoristivih

otpadnih tvari koje se mogu ponovno upotrijebiti u postojećim tehnološkim procesima (npr.

papir, staklo, metali, plastika) ili se brzo mogu izgraditi postrojenja za njihovo iskorištavanje (npr. biorazgradivi otpad).

(5) Odvojeno prikupljanje pojedinih vrsta otpada (papir, staklo, PET, metalni ambalažni otpad) predviđeno je posudama, odnosno spremnicima postavljenim na javnim

površinama tako da je do njih omogućen pristup komunalnom vozilu, te da ne ometaju

normalno prometovanje na javnim prometnim površinama (preglednost raskrižja,

nesmetani prolaz biciklista, pješaka i osoba s invaliditetom). Jedan spremnik za jednu

vrstu otpada postavlja se na svakih 500 stanovnika.

(6) Komunalni otpad u naselju potrebno je prikupljati u tipizirane posude za otpad.

(7) Unutar građevinskih područja naselja na svakoj građevinskoj čestici obvezatno je

predvidjeti odvojen zatvoren prostor za smještaj posuda za otpad iz prethodnog stavka.

**Članak 202.**

U prijelaznom razdoblju, do ostvarenja Županijskog centra za zbrinjavanje otpada (lokacija

Bikarac), ulogu preuzima sanitarno odlagalište Bikarac.

**Članak 203.**

Određuje se sanacija dosadašnjih sanitarnih odlagališta “Žurino brdo” i “Bratiškovački gaj”,

kao i svih “divljih” odlagališta na području Grada Skradina.

Lokacija i uvjeti za gradnju reciklažnih dvorišta definirani su člankom.88. stavci 3. i 4. PPUG Skradina koji glase:

˝(3) Unutar izdvojenog građevinskog područja gospodarske namjene omogućuje se izgradnja reciklažnih dvorišta s privremenim skladištenjem, baliranjem, prešanjem izdvojeno sakupljenog otpada (staklo, papir i karton, plastična ambalaža, metali i dr.).

(4) Uvjeti gradnje građevina u reciklažnim dvorištima:

- građevinskih čestica za smještaj reciklažnih dvorišta ne može biti manja od 1000m2,

- najmanja udaljenost građevina od građevinskih čestica je 5,0 m za stambenu namjenu i 3,0m za ostale namjene,

- maksimalni broj etaža je jedna – prizemlje,

- najveća visina 5m, izuzetno i više ako to zahtijeva primijenjena tehnologija,

- pristup minimalne širine 5,5 m.˝

1. **PLAN GOSPODARENJA OTPADOM GRADA SKRADINA**

**Plan gospodarenja otpadom Grada Skradina za razdoblje 2015. -2021. god.** donesen je na 13.sjednici Gradskog vijeća Grada Skradina održanoj 05. lipnja 2015. ( „ Službeni vjesnik Šibensko-kninske županije“ br. 10 / 15), uz prethodno pribavljenu suglasnost Upravnog odjela za zaštitu okoliša i komunalne poslove Šibensko-kninske županije, KLASA:351-01/14-01/107, URBROJ: 2182/1-15-15-5.

Do konca 2016. god. nisu rađene izmjene i dopune Plana.

Plan sadrži: 1. Uvod

2. Osnovni podaci o Gradu Skradinu

3. Analiza i ocjena stanja i potreba u gospodarenju otpadom na području

Grada Skradina uključujući ostvarivanje ciljeva

4. Podaci o vrstama i količinama otpada

5. Građevine i uređaji za gospodarenje otpadom

6. Podaci o lokacijama odbačenog otpada i njihovom uklanjanju

7. Mjere potrebne za ostvarivanje ciljeva smanjivanja ili sprečavanja nastanka

otpada, uključujući izobrazno-informativne aktivnosti i akcije prikupljanja

otpada

8. Mjere gospodarenja otpadom

9. Organizacijski aspekti, izvori i visina financijskih sredstava za provedbu

mjera gospodarenja otpadom

10. Rokovi i nositelji izvršenja plana

Sukladno postojećim zakonskim propisima, a ponajviše Zakonu o održivom

gospodarenju otpadom (NN 94/13) Grad Skradin je donio Plan gospodarenja otpadom čijom provedbom, a s ciljem očuvanja ljudskog zdravlja te smanjenja utjecaja na okoliš, se nastoji ostvariti sljedeće:

uspostava sustav cjelovitog gospodarenja otpadom u skladu sa Planom gospodarenja

otpadom RH i Planom gospodarenja otpadom Šibensko-kninske županije;

povećanje udjela odvojeno prikupljanog otpada;

recikliranje i ponovna oporaba otpada;

prethodna obrada otpada prije konačnog odlaganja;

smanjenje udjela biorazgradivog otpada u komunalnom otpadu;

izdvajanje goriva iz otpada;

smanjenje količina otpada koje se odlažu na odlagalištima;

smanjenje štetnih utjecaja otpada na okoliš;

sanacija „divljih“ odlagališta;

samoodrživo financiranje sustava gospodarenja komunalnim otpadom.

Plan gospodarenja otpadom Grada Skradina izrađen je sukladno Zakonu o održivom gospodarenju otpadom ( Narodne novine 94/13) .

Plan gospodarenja otpadom grada donosi gradsko vijeće, uz prethodnu suglasnost upravnog tijela jedinice područne (regionalne) samouprave nadležnog za poslove zaštite okoliša.

Jedinica lokalne samouprave dostavlja godišnje Izvješće o provedbi Plana jedinici područne (regionalne) samouprave do 31. ožujka tekuće godine za prethodnu kalendarsku godinu i objavljuje ga u svom službenom glasilu.

1. **ANALIZA, OCJENA STANJA I POTREBA U GOSPODARENJU OTPADOM NA PODRUČJU SKRADINA, UKLJUČUJUĆI OSTVARIVANJE CILJEVA**

Na području Grada Skradina miješani komunalni otpad sakuplja komunalno poduzeće Rivina Jaruga d.o.o. u potpunom vlasništvu Grada Skradina. Miješani komunalni otpad s područja cijelog Grada Skradina „ Rivina Jaruga“ d.o.o. do sredine ožujka 2016. godine deponirala je na neusklađeno odlagalište „Bratiškovački gaj“, a nakon toga na županijsko odlagalište „ Bikarac“ prema Ugovoru s Centrom za gospodarenje otpadom Šibensko-kninske županije „ Bikarac“ d.o.o. Miješani komunalni otpad s područja naselja Skradin u periodu izvan turističke sezone se odvozi svakodnevno osim nedjelje i praznika, a od početka lipnja do konca listopada i nedjeljom i praznikom. Miješani komunalni otpad s područja ostalih naselja u sklopu Grada Skradina se odvozi jednom tjedno, a od početka lipnja do konca listopada dva puta tjedno.

Za obavljanje svoje djelatnosti sakupljanja i odvoza otpada s područja Grada Skradina

Tvrtka „ Rivina Jaruga“ d.o.o. raspolaže sa sljedećim vrstama vozila i strojeva:

Teretni automobil N2, marke MAN, tip vozila 8.180 4x2 C-145347 kapaciteta 7m33;

Komunalno vozilo marke IVECO EUROCARGO TECTOR ML 150 E 24 K sa

nadogradnjom PN „FARID INDUSTRIE“ kapaciteta 14 m3.

Komunalno vozilo MAN TGM 23.30, kapaciteta 23 m3 sa nadogradnjom

U Gradu Skradinu je na snazi obračun cijena usluge prikupljanja i odvoza otpada na

osnovu kojeg se u ovisnosti o broju članova domaćinstava formira cijena prikupljanja i

odvoza otpada. Jedinična cijena je 22,75 kn/nositelju kućanstva te je svaki slijedeći član uvećan za 5 kn/članu.

Cijena usluge za pravne osobe i obrtnike se obračunava prema volumenu otpada.

**MIJEŠANI**

**K** Pregledom postojećeg sustava gospodarenja otpadom na području Grada Skradina

nameće se zaključak da je potrebna nadogradnja sustava kako bi se isti uskladio sa zakonskom regulativom po pitanju gospodarenja otpadom te zahtjevima iz plana višeg reda

(Plan gospodarenja otpadom Republike Hrvatske).

Gradsko vijeće Grada Skradina je donijelo Odluku o zatvaranju odlagališta komunalnog otpada „ Bratiškovački gaj“, osim za manje količine građevinskog otpada ( do početka postupka sanacije) ( „ Službeni vjesnik Šibensko-kninske županije“ br. 8/16) te se miješani komunalni otpad odvozi na „ Bikarac“. Iako je Grad Skradin nabavio i postavio na tri mjesta kontejnere za odvojeno sakupljanje papira, plastike i stakla (zeleni otoci), odvojeno sakupljanje otpada na području Grada u stvarnosti je tek u počecima.

Također potrebno je naglasiti da se na području Grada Skradina ne sakuplja organizirano građevinski otpad.

U PPUG Skradina određena je lokacija za izgradnju reciklažnog dvorišta, za koje je potrebno izraditi projektnu dokumentaciju i potrebne studije, te ishodovati lokacijsku i građevinsku dozvolu. Zbog nedoumica oko donošenja Plana gospodarenja otpadom Republike Hrvatske i potrebnih sadržaja reciklažnih dvorišta, u 2016.godini nije došlo do izrade projektne dokumentacije, a posljedično tome ni ishodovanja potrebnih dozvola. Edukacija stanovništva o gospodarenju otpadom provedena je na način da je stanovništvo lecima obavješteno o lokacijama „zelenih otoka“.

U cilju unaprijeđenja sustava gospodarenja otpadom na području Grada Skradina potrebno je:

Uspostaviti sustav edukacije stanovništva;

Uspostaviti cjelovit sustav odvojenog sakupljanja posebnih vrsta otpada;

Uspostaviti reciklažno dvorište;

Zatvoriti i sanirati neusklađeno odlagalište otpada „Bratiškovečki gaj“;

Donijeti odluku o načinu prikupljanja miješanog komunalnog otpada i

biorazgradivog komunalnog otpada sukladno odredbama Zakona o održivom

gospodarenju otpadom

Osigurati sakupljanje i zbrinjavanje građevinskog otpada;

Osigurati sustav za zaprimanje obavijesti o nepropisno odbačenom otpadu te

njegovo uklanjanje. **OMUNALNI**

**OTPAD**

**6. PODACI O VRSTAMA I KOLIČINAMA PROIZVEDENOG OTPADA, ODVOJENO SAKUPLJENOG OTPADA, ODLAGANJU KOMUNALNOG I BIORAZGRADIVOG OTPADA TE OSTVARIVANJU CILJEVA NA PODRUČJU GRADA SKRADINA**

|  |  |  |  |  |  |
| --- | --- | --- | --- | --- | --- |
| Tvrtka ili naziv | Područje sa kojeg je otpad skupljen (općina/grad) | Broj stanovnika obuhvaćen skupljanjem | Ključni broj otpada | Naziv otpada | Ukupno sakupljeno (preuzeto u 2016. godini)  tona |
| Rivina Jaruga d.o.o. | Grad Skradin | 3825 + turisti u sezoni ( cca 75 000 noćenja) | 200301 | Miješani komunalni otpad | 1249,58 |
| Rivina Jaruga d.o.o. | Grad Skradin | 3825 | 200307 | Glomazni otpad | 16,25 |
|  |  |  |  |  |  |

|  |  |  |  |  |
| --- | --- | --- | --- | --- |
| Tvrtka koja gospodari odlagalištem | Općina/grad iz kojeg se odlaže otpad | Naziv odlagališta | Ukupna količina odloženog otpada  (tona) | Količina biorazgradive komponente (tona) |
| Rivina Jaruga d.o.o. | Grad Skradin | Bratiškovački gaj | 156,00 ( od 01.siječnja do sredine ožujka 2016.)+ | Ne odvaja se |
|  |
|  |
|  |
|  |
|  |
|  |
|  |

Kroz izmjene i dopune PPUG Skradina 2015. god. određena je lokacija za izgradnju reciklažnog dvorišta kao jedan od bitnih preduvjeta za pokretanje postupka izgradnje istog. Također se započelo s edukacijom stanovništva putem letaka ( dostavljenih na kućnu adresu uz račune za odvoz komunalnog otpada) s obavijestima o lokacijama na kojima su postavljene posude za odvojeno prikupljanje papira, stakla, plastike i tekstila ( zeleni otoci).

**7. PODACI O POSTOJEĆIM I PLANIRANIM GRAĐEVINAMA I UREĐAJIMA ZA GOSPODARENJE OTPADOM TE STATUS SANACIJE NEUSKLAĐENIH ODLAGALIŠTA I LOKACIJA ONEČIŠĆENIH OTPADOM GRADA SKRADINA**

|  |  |  |  |
| --- | --- | --- | --- |
| Naziv odlagališta | Opis | Status korištenja | Status aktivacije |
| Bratiškovački gaj | Odlagalište je u funkciji od 1998. god. Operator odlagališta je „ Rivina Jaruga d.o.o. | Zatvoreno | Sanacija u pripremi |
|  |  |  |  |

Odlagalište otpada "Bratiškovački gaj" službeno je odlagalište za područje Grada

Skradina. Nalazi se na čest. zem. 880 k.o. Bratiškovci. Ova lokacija je udaljena oko 8 km sjeverozapadno od naselja Skradin i smještena je na prostranoj vapnenačkoj zaravni. Od najbližeg naselja Gorice, udaljeno je oko 1 km zračne linije. Na odlagalištu se do sredine ožujka 2016. odlagao ukupni komunalni, glomazni i građevinski otpad s područja naselja Skradin i još 20 naselja skradinskog zaleđa, a nakon toga samo manje količine građevinskog otpada.

Odlagalište "Bratiškovački gaj" ne udovoljava uvjetima propisanim u Pravilniku o

načinima i uvjetima odlaganja otpada, kategorijama i uvjetima rada za odlagališta otpada (NN

117/07, 111/11, 17/13, 62/13). S ciljem sanacije i zatvaranja neusklađenog odlagališta otpada

"Bratiškovački gaj", do sada je izrađena sljedeća dokumentacija:

Idejno rješenje sanacije odlagališta ''Bratiškovački gaj'' (IGH d.d., Split, listopad

2005.),

Studija utjecaja na okoliš, (IGH, listopad 2005.),

Parcelacijski elaborat, (Geodetska mjerenja d.o.o.),

Lokacijska dozvola, (Ur.br. 2182-04-01-07-25, Šibenik, 13.06.2007. (lokacijska

dozvola je istekla i nije predan zahtjev za produženjem zbog nerješenih imovinsko pravnih odnosa Grada Skradina i RH),

Glavni projekt sanacije odlagališta ''Bratiškovački gaj'', (H-Projekt d.o.o., Zagreb,

ožujak 2008.),

Izvedbeni projekt sanacije odlagališta ''Bratiškovački gaj'', (H-Projekt d.o.o., Zagreb,

srpanj 2008.).

Za obrađeno projektno rješenje, na osnovu Studije o utjecaju na okoliš ciljanog

sadržaja (IGH, listopad 2005.) dobiveno je Rješenje o prihvatljivosti namjeravanog zahvata za

okoliš (09.05.2006., Zagreb).

Otpad se od 1998. godine na ovom neusklađenom odlagalištu odlagao neracionalno pa je

prema geodetskoj snimci terena rađenoj 2007. godine pod otpadom bilo oko 25.000 m2 terena. U to vrijeme se otpad dovezen na odlagalište nije razastirao i kompaktirao, a nije bilo ni prekrivanja inertnim materijalom. Glomazni otpad se nije odvajao. Stoga je odlagalište bilo površinski dosta razvučeno. Kroz područje odlagališta prolazi makadamska cesta (pristupni put) dužine oko 520 m kojom se služe i stanovnici obližnjih zaseoka. Odlagalište „Bratiškovački gaj“ nema građevinsku ni uporabnu dozvolu, nema donjeg brtvenog sloja, nije planiran završni prekrivni sloj, ne postoje sustavi za zbrinjavanje oborinskih i procjednih voda kao ni sustav za zbrinjavanje odlagališnog plina.

Početkom rada komunalne tvrtke Rivina Jaruga d.o.o. u 2002. godini, koja je preuzela

upravljanje ovog neusklađenog odlagališta otpada, situacija se je počela polako poboljšavati.

Danas je neusklađeno odlagalište „Bratiškovački gaj djelomično sanirano. Formirano je tijelo

odlagališta koje zauzima manju površinu. Uređen je pristupni put, postavljena ograda (visina 2 m) oko odlagališta i klizna vrata koja se izvan radnog vremena odlagališta zatvaraju te je izveden protupožarni pojas oko tijela odlagališta. Građevinski otpad odlaže se pored tijela odlagališta i iskorištava za prekrivanje.

Ukupne količine trenutno odloženog miješanog komunalnog otpada utvrdit će se prilikom izrade dokumentacije za sanaciju odlagališta (prema procjeni oko 28.500 m3 ).

Ciljevi uređenja odlagališta „Bratiškovački gaj“ su:

sanacija postojećeg stanja odlagališta u skladu s „Pravilnikom o načinima i uvjetima odlaganja otpada, kategorijama i uvjetima rada za odlagališta otpada“, Prostornim planom Šibensko-kninske županije, te Prostornim planom uređenja Grada Skradina;

Reciklažno dvorište Grada Skradina planira se izgraditi u okviru „Zone mješovite namjene Kosa“ Ićevo, u sjevernom dijelu Grada Skradina. Lokacija je u vlasništvu Grada Skradina, opremljena komunalnom infrastrukturom potrebnom za rad reciklažnog dvorišta.

U okviru reciklažnog dvorišta , uz sadržaje propisane Zakonom o održivom gospodarenju otpadom, planira se i izgradnja plohe za prijem manjih količina građevinskog otpada iz kućanstava.

**8. PODACI O LOKACIJAMA ODBAČENOG OTPADA I NJIHOVOM UKLANJANJU**

Na području Grada Skradina postoji evidentirano 21 „divlje“ odlagališta otpada

na kojima je pretežito odbačen građevinski otpad i to na sljedećim lokacijama:

1. Sonković – 412 m 3 građevinskog otpada;

2. Piramatovci-Karbošić – 580 m 3 građevinskog otpada, ovo odlagalište otpada je

zaraslo te se kao takvo uklopilo u okoliš;

3. Piramatovci -Kosa – 3000 m 3 pretežito građevinski uz nešto ambalažnog otpada na

šumovitom predjelu;

4. Piramatovci- Bilostanovi – 350 m 3 miješanog otpada (građevinski, komunalni,

ambalažni, glomazni otpad) na zaravni;

5. Krković – 3000 m 3 građevinskog otpada uz prometnicu;

6. Lađevci – 1440 m 3 građevinskog otpada;

7. Gorice – 2565 m 3 građevinskog otpada;

8. Bratiškovci – 455 m 3 građevinskog otpada;

9. Plastovo - Jezerine – 200 m 3 građevinskog otpada;

10. Plastovo - Sladići – 100 m 3 građevinskog otpada;

11. Velika Glava -Damjanić – 855 m 3 građevinskog otpada;

12. Dubravice - Graovo (početak) – 460 m 3 građevinskog otpada;

13. Dubravice- Graovo (kraj) – 482 m 3 građevinskog otpada;

14. Rupe prema Laškovici – 350 m 3 građevinskog otpada;

15. Laškovica- rudnik boksita – 2200 m 3 pretežito građevinskog i miješanog

komunalnog otpada

16. Bićine – 31 m 3 građevinskog otpada

17. Vaćani – 55 m 3 pretežito građevinskog otpada

18. Piramatovci – Bribirske Mostine – 17 m 3 pretežito građevinskog otpada

19. Dubravice- Graovo ( Laće ) – 25 m 3 pretežito građevinskog otpada

20. Dubravice - Čulišić – 34 m 3 pretežito građevinskog otpada

21. Dubravice Graovo - sv. Kata – 71 m 3 pretežito građevinskog otpada

Ustanovljena divlja odlagališta na području Grada Skradina potrebno je što prije

sanirati. S obzirom na količinu i vrstu otpada odloženu na ovim divljim odlagalištima smatra

se da bi bilo poželjno divlja odlagališta sanirati u sklopu sanacije neusklađenog odlagališta

„Bratiškovački gaj“ gdje bi se građevinski otpad s divljih odlagališta koristio pri formiranju novog oblika tijela otpada i inertizacije istog.

U 2016. godini na području Grada Skradina nije bilo uklanjanja divljih odlagališta otpada.

**9. MJERE POTREBNE ZA OSTVARENJE CILJEVA SMANJIVANJA ILI SPRJEČAVANJA NASTANKA OTPADA, UKLJUČUJUĆI IZOBRAZNO-INFORMATIVNE AKTIVNOSTI I AKCIJE PRIKUPLJANJA OTPADA**

U 2016. godini na području Grada Skradina nije bilo organizirane akcije prikupljanja otpada iz okoliša .

Nastavilo se s edukacijom stanovništva putem letaka ( dostavljenih na kućnu adresu uz račune za odvoz komunalnog otpada) s obavijestima o lokacijama na kojima su postavljene posude za odvojeno prikupljanje papira, stakla i plastike( zeleni otoci). Letke je kućanstvima uputilo komunalno poduzeće „ Rivina Jaruga“ d.o.o. i financiralo ih iz vlastitih prihoda.

Kućanstvima su podjeljene pojedinačne posude za prikupljanje otpada ( 120 l i 240 l) te je planirana i podjela druge posude za izdvojeni otpad, međutim zbog nerješenog tržišta odvojenog otpada, odnosno nepostojanja kompostane za prikupljeni biootpad, kućanstva još uvjek odlažu komunalni otpad kao mješani komunalni otpad u metalne kontejnere zapremine 1100 l. Prikupljanje otpada iz pojedinačnih posuda uvelike povećava troškove prikupljanja, sa ne polučuje nikakav rezultat ni financijski efekt za komunalno poduzeće „Rivina Jaruga“ d.o.o.

Grad Skradin je u 2016. god. utrošio 5.000.00 kn iz proračuna za radove sanacije ( zbijanja i prekrivanja odloženog otpada ) odlagališta Bratiškovački gaj.

**10. OPĆE MJERE ZA GOSPODARENJE OTPADOM, OPASNIM OTPADOM I POSEBNIM KATEGORIJAMA OTPADA**

Grad Skradin je , za uspostavljanje sustava zelenih otoka s posudama za odvojeno prikupljanje otpada, nabavio prilagođene poklopce za kontejnere od 1100l, koje će po povlačenju kontejnera sa sadašnjih lokacija po naseljima, postaviti na 27 lokacije zelenih otoka predviđenih Planom (I faza). Sredstva utrošena za tu namjeno osigurana su iz FZOEU u iznosu 60.180,00 kn.

Grad Skradin nema izrađeno reciklažno dvorište unutar kojeg bi građani mogli odvojeno odlagati izdvojeni korisni otpad i dio opasnog otpada koji nastaje u kućanstvima.

Odvojeno odlaganje korisnog otpada moguće je na uspostavljenim zelenim otocima i to za papir, staklo i plastiku, te za tekstil u spremniku postavljenom u Skradinu.

Dio opasnog otpada koji nastaje u kućanstvima prikupljaju ovlašteni sakupljači takvog otpada ( ambalaža od pesticida) ili trgovine koje prodaju takvu robu ( stare baterije, žarulje , lijekovi i sl.).

**11. MJERE PRIKUPLJANJA MIJEŠANOG KOMUNALNOG OTPADA I BIORAZGRADIVOG KOMUNALNOG OTPADA, TE MJERE ODVOJENOG PRIKUPLJANJA OTPADNOG PAPIRA, METALA, STAKLA I PLASTIKE TE KRUPNOG (GLOMAZNOG) KOMUNALNOG OTPADA**

Miješani komunalni otpad prikuplja se u metalne i plastične posude zapremine 1100 l ( osim naselja Dubravice gdje se započelo s prikupljanjem u pojedinačne posude zapremine 120l po metodi „od vrata do vrata“), a zatim se otpad odvozi se na odlagalište Bikarac kao i krupni komunalni otpad. Na području Grada Skradina nalaze se 3 zelena otoka na kojima je moguće selektirano prikupljati papir, staklo, plastiku i jedan spremnik za prikupljanje tekstila.

**12. POPIS PROJEKATA VAŽNIH ZA PROVEDBU ODREDBI PLANA, ORGANIZACIJSKI ASPEKTI, IZVORI I VISINA FINANCIJSKIH SREDSTAVA ZA PROVEDBU MJERA GOSPODARENJA OTPADOM**

|  |  |  |  |
| --- | --- | --- | --- |
| Redni broj | Naziv provedenog projekta | Utrošena financijska sredstva | Izvor financijskih sredstava |
| 1. | Informativni leci s obavjestima o lokacijama zelenih otoka | 4.000,00kn | Rivina Jaruga d.o.o. |
|  |  |  |  |
|  |  |  |  |
|  |  |  |  |

**13. IZVRŠENJE PLANA**

|  |  |  |
| --- | --- | --- |
| Redni broj | Predviđeno PGO za 2016. g | Izvršeno  DA/NE/DJELOMIČNO |
| 1 | Edukacija | Djelomično |
| 2. | Reciklažno dvorište | Ne |

**14. ZAKLJUČAK**

Grad Skradin je donio Plan gospodarenja otpadom u 2015. godini sukladno Zakonu o održivom gospodarenju otpadom. Dio ciljeva iz Plana za 2016. je izvršen ( djelomična edukacija stanovništva), dok drugi dio nije ispunjen, najčešće zbog objektivnih okolnosti ( nisu podjeljene posude za biootpad zbog nepostojanja odlagališta za isti, nije se pristupilo izradi dokumentacije za reciklažno dvorište zbog nejasnoća oko njegovog sadržaja odnosno usklađenosti s Planom gospodarenja otpadom Republike Hrvatske). Za ostvarenje svih ciljeva iz Plana potrebna su sredstva koja nadilaze proračunske mogućnosti Grada Skradina, tako da će biti nužno koristiti sredstva Fonda za zaštitu okoliša i energetsku učinkovitost te sredstva fondova EU.

Zakon o održivom gospodarenju otpadom precizno je propisao obveze i rokove koje bi morale ispuniti jedinice lokalne samouprave i ovlašteni sakupljači komunalnog otpada, međutim nedostatak svih potrebnih podzakonskih akata, potrebne infrastrukture i nepostojanje tržišta selektiranog otpada ( u velikom dijelu ) onemogućava učinkovitu provedbu zakonskih odredbi, osobito u dijelu koji govori o **održivom** gospodarenju otpadom.

Izvješće o provedbi Plana gospodarenja otpadom Grada Skradina za 2016. godinu objavit će se u „Službenom vjesniku Šibensko-kninske županije“.

KLASA: 351-01/17-01/3

URBROJ: 2182/03-02-17-1

Skradin, 14. ožujak 2017. godine

GRADSKO VIJEĆE

GRADA SKRADINA

PREDSJEDNICA

Katarina Šošić, v.r.